Goodbye, Mr. Chips (film, 1969)
<s>Goodbye, Mr. Chips () je američki filmski mjuzikl snimljen 1969. godine u režiji Herberta Rossa, kome je to predstavljao režijski debi.</s><s>Predstavlja adaptaciju istoimenog romana britanskog pisca Jamesa Hiltona, odnosno remake Istoimenog britanskog crno-bijelog filma iz 1939. godine.</s><s>Naslovni protagonist, čiji lik tumači Peter O'Toole, je Arthur Chipping, konzervativni i uštogljeni, ali u suštini dobronamjerni nastavnik latinskog u elitnoj britanskoj školi.</s><s>Radnja prati četrdeset godina njegove karijere, pri čemu je poseban naglasak stavljen na neobičnu ljubavnu vezu i brak sa slobodoumnom zabavljačicom Katherine (čiji lik tumači Petula Clark), a koja će tragično završiti za vrijeme Drugog svjetskog rata.</s>

<s>Američki studio MGM je planove da Goodbye, Mr. Chips, koji se često navodi kao jedan od najboljih filmova predratne britanske kinematografije, adaptira za mjuzikl, imao još 1951. godine.</s><s>Poticaj da se oni pretvore u stvarnost su tek sredinom 1960-ih, kada je niz raskošnih mjuzikala poput Mary Poppins, May Fair Lady i Moje pjesme, moji snovi donosio veliki profit velikim studijima.</s><s>Kao autor scenarija je angažiran ugledni britanski pisac Terence Rattigan, koji je u značajnoj mjeri promijenio predložak - osim što je vrijeme radnje pomaknuto 30-40 godina unaprijed, daleko veći je naglasak dan na vezu protagonista sa svojom ženom.</s><s>Produkciju su, međutim, odgađali problemi sa castingom i režiserima.</s><s>Tako su dvije glavne uloge su originalno trebali igrati Richard Burton i Samantha Eggar, a film režirati Vincente Minelli; Minellija je, pak, zamijenio Gower Champion koji je prvo Eggar zamijenio sa Lee Remick, a potom, duboko impresioniran njenim nastupom u Finian's Rainbow angažirao Petulu Clark; na to je reagirao Burton, napustivši projekt i izjavivši da neće "nastupati sa pop pjevačicom".</s><s>Umjesto njega je ulogu preuzeo O'Toole, a kada je i Champion napustio projekt, režiju je preuzeo Ross, originalno angažiran kao koreograf.</s>

<s>Kada je film konačno prikazan u kino-dvoranama, kritike su uglavnom bile mlake, iako su O'Toole (koji je nastupio zajedno sa tadašnjom suprugom Siân Phillips u ulozi Katherine prijateljice) i Clark dobili brojne pohvale.</s><s>Bračni par će sljedeće godine za svoje nastupe osvojiti Zlatni globuse.</s><s>Publika je, međutim, prema filmu bila daleko manje sklona.</s><s>Razlog je prije svega bio u tome što se prethodnih godina ukus i sastav kino-publike dramatično promijenio, odnosno što su mlađe generacije bile neprijateljski nastrojene prema mjuziklima nalik na one u kakvima su uživali njihovi roditelji.</s><s>Dodatne je probleme filmu načinila i izuzetna dužina od tri sata, a zbog koje je izbačen niz scena koje je zbivanja u filmu učinio teško razumljivim.</s>

<s>Goodbye, Mr. Chips je kasnije dva puta ekraniziran na britanskoj televiziji.</s>

<s>Uloge 
 Peter O'Toole ...</s><s>Arthur Chipping, MA (Oxon), nastavnik latinskog
 Petula Clark ...</s><s>Katherine Bridges
 Michael Redgrave ... direktor Brookfielda, MA (Oxon)
 Siân Phillips ...</s><s>Ursula Mossbank
 Michael Bryant ...</s><s>Max Staefel, MA (Oxon), nastavnik njemačkog
 George Baker ...</s><s>Lord Sutterwick
 Alison Leggatt ...</s><s>Direktorova žena
 Clinton Greyn ...</s><s>Bill Calbury
 Michael Culver ...</s><s>Johnny Longbridge
 Jack Hedley ...</s><s>William Baxter</s>

<s>Izvori</s>

<s>Vanjske veze 
 
 Goodbye, Mr. Chips at the official Petula Clark website</s>

<s>Američki filmovi
Dramski filmovi
Authority control 2
Filmski mjuzikli</s>

